**PANEVĖŽIO R. RAGUVOS GIMNAZIJA**

**DIREKTORĖS INESOS VIETIENĖS**

**2024 METŲ VEIKLOS ATASKAITA**

2025-01-17 Nr.

Raguva

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Panevėžio r. Raguvos gimnazija – ugdymo institucija, kurioje vertinamas kiekvienas bendruomenės narys. Gimnazijoje mokiniams teikiamas kokybiškas ugdymas, formuojamos vertybinės nuostatos ir sudaromos palankios sąlygos mokinių asmenybės raiškai.  Įgyvendinant Raguvos gimnazijos 2024–2026 metų strateginį planą, vykdomos ugdymo kokybės gerinimo, mokytojų lyderystės įgalinimo veikti profesinėje veikloje kompetencijų ugdymo, edukacinių erdvių atnaujinimo strategijos.  2024 metų veiklos prioritetai: atnaujinto ugdymo turinio diegimas pamokose, nacionalinės švietimo programos „Tūkstantmečio mokyklos II“ Pažangos plano įgyvendinimas, inovatyvių edukacinių erdvių kūrimas ir įgalinimas gimnazijoje.  2024 metų veiklos tikslai ir uždaviniai:   1. Užtikrinti kokybišką ugdymo(si) proceso organizavimą, siekiant įtraukaus skirtingų poreikių mokinių ugdymo; 2. Tobulinti mokytojų profesines kompetencijas, integruojant inovatyvius ugdymo metodus ir priemones į ugdymo procesą; 3. Sukurti modernias mokymosi aplinkas gimnazijoje pagal universalaus dizaino principus, kurios skatintų sėkmingą kiekvieno mokinio ugdymą(si).   Siekiant užtikrinti kokybišką ugdymą(si) ir įgyvendinant atnaujintą ugdymo turinį gimnazijoje, buvo kuriamos sąlygos kiekvienam mokiniui pasiekti aukštesnių mokymosi rezultatų. Ugdymo procese buvo taikomi universalaus dizaino elementai, atsižvelgiama į kiekvieno mokinio unikalius poreikius. Glaudžiai bendradarbiaujama su mokinių tėvais ir socialiniais partneriais, sudarant galimybę mokiniams mokytis kitose erdvėse: išvykose, konkursuose, edukacinėse programose (išvykos į S. Eidrigevičiaus menų centrą, kūrybiškumo centrą „Pragiedruliai“, kino centrą „Garsas“ ir kt.). Vykdant edukacines veiklas, aktyviai bendradarbiaujama su rajono ir miesto švietimo įstaigomis (Vytauto Didžiojo universitetu, Panevėžio kolegija, Panevėžio gamtos mokykla, Panevėžio lopšeliu-darželiu „Vyturėlis“ ir kt.). Sėkmingai organizuotas ugdymo procesas, taikant įvairias virtualias mokymosi aplinkas: „Eduka klasė“, „Microsoft Teams“, kurios veiksmingai naudojamos 100 proc. gimnazijos mokytojų ir mokinių.  Gimnazijai itin svarbus nuolatinis mokinių mokymosi pasiekimų gerinimas. VBE egzaminų rezultatų vidurkis: lietuvių kalbos ir literatūros – 46,58 proc. (2023 m. – 33,4 proc.), matematikos – 37,93 proc. (2023 m. – 21,6 proc.), anglų kalbos – 59,5 proc. (2023 m. – 51,0 proc.), istorijos – 55,5 proc. (2023 m. – 35,4 proc.), biologijos – 32,88 proc. (2023 m. – 23,0 proc.), geografijos – 56,83 proc. (2023 m. nebuvo laikiusių), fizikos – 52 proc. (2023 m. nebuvo laikiusių). Įgijusių vidurinį išsilavinimą dalis nuo bendro abiturientų skaičiaus – 100 proc. Įgijusių pagrindinį išsilavinimą dalis nuo bendro dešimtokų skaičiaus – 100 proc.  2024 metais gimnazijos mokiniai aktyviai dalyvavo rajono, šalies, tarptautiniuose konkursuose, olimpiadose ir užėmė prizines vietas. Itin geri gimnazijos pasiekimai rajono olimpiadose, konkursuose ir tarptautinėse sporto varžybose. Visus Raguvos gimnazijos mokinių pasiekimus galima rasti ir su jais susipažinti adresu <https://raguvosgimnazija.lt/administracine-informacija/pasiekimai>.  Dauguma gimnazijos mokytojų, pagalbos mokiniui specialistų ir vadovai 2024 m. aktyviai dalyvavo Panevėžio rajono ir šalies seminaruose, mokymuose, metodiniuose pasitarimuose, programose, skirtose pasirengti dirbti pagal atnaujintas bendrąsias ugdymo programas lyginėse klasėse. Gimnazijos pedagogų ir vadovų komanda organizavo sklaidos renginį – metodinę dieną „Įtraukusis ugdymas universalaus dizaino ugdymuisi prieigoje“ Anykščių r. Troškūnų Kazio Inčiūros gimnazijos mokytojams, vedė atviras pamokas, skaitė pranešimus, dalijosi gerąja darbo patirtimi. Gimnazijos vadovė 2024 m. dalyvavo tarptautinėje kvalifikacijos tobulinimo programoje „Lyderystės ugdymas Beniliukso (Nyderlandų, Belgijos ir Liuksemburgo) švietimo įstaigose“, kurioje tobulino bendrąsias ir profesines kompetencijas.  2024 m. [Raguvos gimnazija aktyviai dalyvavo Panevėžio rajono švietimo centro vykdomos programos „Europos horizontai“ projekte „Rūpinkimės: kurkime saugias ir sėkmingas mokyklas, kuriose skatinamas įtraukusis mokymasis ir gerinami mokymosi pasiekimai“ („LET'S CARE“).](https://prsc.lt/lt/19-naujienos-2016-m/2016-2017/571-raguvos-gimnazija-dalyvauja-svietimo-centro-vykdomos-programos-europos-horizontai-projekto-rupinkimes-kurkime-saugias-ir-sekmingas-mokyklas-kuriose-skatinamas-itraukusis-mokymasis-ir-gerinami-mokymosi-pasiekimai-let-s-care-pilotiniame-tyrime) Vykdant šį tarptautinį projektą didelis dėmesys skiriamas mokytojų patirties sklaidai, susijusiai su grįžtamojo ryšio dimensija klasėje, taip pat siekiama suprasti, kokios mokytojų galimybės bei kliūtys plėtoti saugų mokymą savo profesinėje praktikoje.  Sėkmingai baigtas įgyvendinti „Erasmus+“ KA2 programos projektas „STEM connecting with Art“, projekto laikotarpiu vykdyta tarpdalykinė integracija, kurios metu Raguvos gimnazijos mokiniai turėjo galimybę apsilankyti užsienio šalyse (Serbijoje ir Turkijoje) bei įgyti vertingų patirčių mokantis STEAM dalykų.  Raguvos gimnazijoje nuolat kuriama saugi ir šiuolaikiška edukacinė aplinka: 2024 metais, taikant universalaus dizaino principus, atnaujintos 5 edukacinės erdvės, iš kurių: 2 kabinetai ir  3 lauko erdvės. Įsigyti 7 moderniausi interaktyvūs ekranai „Promethean“, kurie leido pagerinti ugdymo kokybę ir sudarė palankesnes sąlygas mokytojams kūrybiškiau organizuoti ugdymo procesą, paskatino mokinius labiau įsitraukti į ugdymo procesą. Gimnazijos vidaus ir lauko erdvės pritaikytos kokybiškam mokymuisi, jos veiksmingai naudojamos įgyvendinant atnaujintą ugdymo turinį (UTA) bei siekiant kurti įtraukiojo ugdymo kultūrą gimnazijoje.  Raguvos gimnazijos 2024 m. veiklos rezultatai yra atitinkantys lūkesčius, o dalis vertinimo rodiklių lūkesčius viršija.  2024 m. direktorės veiklos prioritetai: ugdymo kokybės gerinimas įgyvendinant švietimo pažangos projektą „TŪM II“, mokinių ir mokytojų į gimnaziją pritraukimas, vidurinio ugdymo programos įgyvendinimas komplektuojant III gimnazijos klasę ir tikslingas gimnazijos edukacinių erdvių atnaujinimo strategijos vystymas. |

**II SKYRIUS**

**2024 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Sėkmingai įgyvendinti atnaujintą ugdymo turinį. | 1.1.1. Sukurti veiksmingai veikiančią pokyčio valdymo schemą, siekiant atnaujinto ugdymo turinio įgyvendinimo.  1.1.2. Gimnazijos vadovai ir mokytojai  dalyvaus kvalifikacijos  kėlimo renginiuose,  diskusijose atnaujinto ugdymo turinio įgyvendinimo temomis.  1.1.3. Atnaujinti ugdymą reglamentuojan-čius gimnazijos tvarkos aprašus. | 1.1.1.1. Veiksmingai įgyvendintas pokyčių  valdymo planas (žingsniai), įgyvendinant atnaujintą ugdymo turinį gimnazijoje.  1.1.2.1. Gimnazijos vadovai organizavo mokytojų profesinių  kompetencijų ugdymąsi mokykloje, mokantis vieniems su kitais ir vieniems iš kitų. 100 proc. mokytojų mokysis kolegialiai.  1.1.2.2. 100 proc. gimnazijos mokytojų gebėjo atnaujinti  ilgalaikius dalykų planus,  kurie dera su atnaujintomis  Bendrosiomis programomis, gebėjo įgyvendinti atnaujintą ugdymo turinį.  1.1.3.1. Peržiūrėti ir atnaujinti ugdymą reglamentuojantys tvarkos aprašai. | 1.1.1.1.1. Gimnazijos bendruomenėje susitarta dėl strateginių veikimo krypčių, susijusių su atnaujintų BP įgyvendinimu.  1.1.1.1.2. Visos gimnazijos klasės sėkmingai dirba pagal atnaujintas ugdymo programas.  1.1.2.1.1. Skatinamos gimnazijos mokytojų iniciatyvos dalyvauti UTA procesuose/mokymuose, inicijuojama ir palaikoma mokytojų tarpusavio „Kolega – kolegai“ gerosios darbo patirties sklaida.  1.1.2.1.2. 100 proc. gimnazijos mokytojų ugdė savo profesines kompetencijas aktualiomis UTA temomis, mokydamiesi kolegialiai.  1.1.2.2.1. 100 proc. gimnazijos mokytojų gebėjo atnaujinti ilgalaikius mokomųjų dalykų planus,  kurie dera su atnaujintomis Bendrosiomis programomis, ir gebėjo įgyvendinti atnaujintą ugdymo turinį.  1.1.2.2.2. Parengta 10 UTA pamokų pavyzdžių, kurie paskelbti gimnazijos „Microsoft Teams“ aplinkoje.  1.1.3.1. Atnaujintas gimnazijos mokinių mokymosi pasiekimų vertinimo tvarkos aprašas.  1.1.3.2. Atnaujintas gimnazijos mokinių pamokų lankomumo užtikrinimo tvarkos aprašas. |
| 1.2. Organizuoti universalaus dizaino principais pagrįstą ugdymą. | 1.2.1. Sudaryti palankias sąlygas įvairių gebėjimų mokinių asmeninių pasiekimų ir pažangos ūgčiai, kuriant saugią emocinę ir fizinę aplinką. | 1.2.1.1. 90 proc. mokytojų dalyvavo kvalifikacijos kėlimo  renginiuose apie įtraukųjį  ugdymą.  1.2.1.2. Gimnazijoje veikia efektyvi ir veiksminga VGK, siekianti kiekvieno mokinio pažangos.  1.2.1.3. Parengti ne mažiau kaip 2 informaciniai straipsniai apie įtraukųjį ugdymą ir paviešinti gimnazijos tinklalapyje. | 1.2.1.1.1. 90 proc. mokytojų dalyvavo Universalaus mokymosi dizaino mokymuose.  1.2.1.2.1. Efektyvi gimnazijos VGK veikla – visiems PPT vertintiems mokiniams yra parašytos pritaikytos programos arba programos, skirtos ugdyti pagal alternatyvius ugdymo būdus ir metodus.  1.2.1.3.1. Parengti 2 informaciniai straipsniai apie įtraukųjį ugdymą ir paviešinti gimnazijos interneto svetainėje: https://raguvosgimnazija.lt/lt/naujienos/aktualijos/2024/11/itraukusis-ugdymas-raguvos-gimnazijoje. |
| 1.3. Aktyviai dalyvauti nacionaliniame švietimo pažangos projekte „Tūkstantmečio mokyklos II“. | 1.3.1. Projekto veiklose dalyvaus 80 proc. mokytojų ir 85 proc. mokinių. | 1.3.1.1. Nuosekliai įgyvendintos suplanuotos ir numatytos projekto veiklos.  1.3.1.2. Gimnazijoje sukurtos inovatyvios ugdymo erdvės įvairių poreikių mokiniams.  1.3.1.3. Parengtas ne mažiau kaip 1 informacinis straipsnis apie projekto veiklas ir paviešintas gimnazijos tinklalapyje. | 1.3.1.1.1. Sėkmingai vykdomas TŪM projekto Pažangos planas, gimnazijoje veikia keturių sričių: lyderystės veikiant, įtraukiojo, kultūrinio ir STEAM ugdymo darbo grupės, nuosekliai įgyvendinami projekto veiklų kriterijai, projekto veiklose dalyvauja 80 proc. mokytojų ir 85 proc. mokinių.  1.3.1.2.1. Iš „Tūkstantmečio mokyklos II“ projekto lėšų gimnazijoje įrengtos modernios edukacinės erdvės: IKT erdvė, skirta individualiems mokinių poreikiams tenkinti, nupirkta 18 nešiojamųjų kompiuterių; septynios interaktyvios erdvės, kuriose sumontuoti moderniausi interaktyvūs ekranai.  1.3.1.3.1. Parengtas 1 informacinis straipsnis apie TŪM projekto veiklas ir paviešintas gimnazijos interneto svetainėje: https://raguvosgimnazija.lt/lt/naujienos/aktualijos/2024/12/tum-projektas-raguvos-gimnazijoje. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Nebuvo | – |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Gerinant gimnazijos infrastruktūrą, atlikti remonto darbai: suremontuoti 2 kabinetai (biologijos ir lietuvių kalbos ir literatūros), šiuolaikiškai įrengta sensorinio kambario erdvė, beveik už 60 000 eurų atnaujinti gimnazijos sporto aikštynai pagal universalaus dizaino principus: naujai įrengta tinklinio aikštelė su visa reikalinga įranga, perlieta krepšinio aikštelės danga ir pakeista aikštelės tvora, naujai išlietas asfaltas renginių aikštelėje, atnaujintas takelis šuoliaduobės link. | Pagerintos higienos sąlygos gimnazijoje, mokymosi ir darbo aplinkos. |
| 3.2. Veiksmingai panaudotos Kultūros paso lėšos. | 100 proc. klasių naudojosi Kultūros paso paslaugomis. Nuosekliai ugdyti mokinių socialiniai emociniai, bendradarbiavimo ir darbo komandoje įgūdžiai. Edukacinės programos kryptingai ugdė mokinių kompetencijas, stiprino jų emocinę sveikatą. |
| 3.3. Raguvos gimnazijos 15-os metų sukakties renginys. | Gimnazijos bendruomenės sutelkimas bendrai veiklai, renginio rėmėjų paieška (pritraukta  4000 Eur lėšų renginio organizavimui), darbo grupių koordinavimas. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. Nebuvo | – | – | – |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Lyderystės kompetencija |

**V SKYRIUS**

**KITŲ METŲ VEIKLOS LŪKESČIAI**

**8. 2025 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Skatinti įtraukiojo ugdymo praktikas mokykloje, siekiant patenkinti kiekvieno mokinio ugdymo(si) poreikius. | 8.1.1. Gerėja kiekvieno mokinio mokymosi pažanga ir pedagogų kolegialus mokymasis, įgyvendinant mokymosi bendradarbiaujant strategiją. | 8.1.1.1. Suorganizuoti mokymosi bendradarbiaujant strategijos įgyvendinimo ugdymo procese mokymai mokytojams ir švietimo pagalbos specialistams.  8.1.1.2. Pravesta kiekvieno mokytojo ne mažiau 1 atvira pamoka ir stebėtos ne mažiau kaip 2 kolegų pamokos, gerinant kiekvieno mokinio mokymosi pažangą ir pedagogų kolegialų mokymąsi.  8.1.1.3. Ugdymo procese taikomos multisensorinės ir mokomosios priemonės, skatinant mokinių įsitraukimą ir skirtingų gebėjimų bei pojūčių plėtrą. |
| 8.2. Aktyviai dalyvauti ,,Tūkstantmečio mokyklų“ programoje, tikslingai panaudoti skirtą finansavimą ir pagal planą įvykdyti numatytas veiklas. | 8.2.1. Pagal parengtą TŪM projekto Pažangos planą sėkmingai įvykdyti numatytas veiklas. | 8.2.1.1. Nuosekliai įgyvendintos suplanuotos ir numatytos projekto veiklos.  8.2.1.2. Gimnazijoje sukurtos inovatyvios ugdymo erdvės įvairių poreikių mokiniams.  8.2.1.3. Parengti ne mažiau kaip 2 informaciniai straipsniai apie projekto veiklas ir paviešinti gimnazijos interneto svetainėje. |
| 8.3. Ugdymo kokybės gerinimas, užtikrinant ugdymo turinio kaitą gimnazijos skyriuose, kuriuose įgyvendinamas ikimokyklinis ugdymas. | 8.3.1. Užtikrinama ugdymo turinio kaita, vadovaujantis galiojančiais teisės aktais (ikimokyklinio ugdymo programos gairės). | 8.3.1.1. Parengta ir patvirtinta Raguvos gimnazijos skyrių ikimokyklinio ugdymo programa.  8.3.1.2. Raguvos gimnazijos skyrių ikimokyklinio ugdymo programa paviešinta įstaigos interneto svetainėje. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Nuo darbuotojo valios, kompetencijos ir galimybių nepriklausančios aplinkybės, tokios kaip nedarbingumas, teisiniai ypatumai, ekstremalioji situacija ir kt. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimnazijos tarybos pirmininkas \_\_\_\_\_\_\_\_\_\_ Sigitas Žudys 2025-02-

(parašas)

**11. Įvertinimas, jo pagrindimas ir siūlymai:**

Savivaldybės meras \_\_\_\_\_\_\_\_\_ Antanas Pocius 2025-02-

(parašas)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorė \_\_\_\_\_\_\_\_\_\_ Inesa Vietienė 2025-02-

(parašas)